  Майя Бывальцева 12-тӥ но 13-тӥ гудырикошконэ Россиысь Пенси фондлэн Удмуртиысь ёзэтэз 8-17 аресъем пиналъёслы, нылпизэс огназы будэтӥсь анайлы яке атайлы, секытаськемзы бере ик учётэ султэм нылкышноослы выль мерлыко тыронъёс пумысен онлайн амалэн визь-кенеш сётон ортчытоз. Со сярысь ужъюртлэн пресс-службаез ивортӥз. Юанъёсын 9 часысен 16 часозь жингыртыны луоз Пенси фондлэн улосвыл ёзэтысьтыз ӧнерчиос тужгес но возьмало со анай-атайёслэсь жингыртэмзэс, кудъёсызлы тыриськонэз сётыны пумит луизы. Соослы сыӵе пумкылъян кутэм пумысен валэктонъёс сётозы, кулэ луиз ке, выль куриськон гожтыны юрттозы. Та нуналъёсы элькунын 50-лэсь трос телефон номеръёсъя жингыртыны луоз, улон интыя гинэ ӧвӧл. Вань телефон номеръёсты татысь учкыны луоз. Тегъёс: Мерлык Ижкар Удмуртия Пенсифонд коньдон  